Tämä sota on jo hävitty. Meille käy huonommin kuin Amerikan intiaaneille. Amerikan valloitus poikkesi Euroopan valloituksesta sikäli, että Amerikkaan muuttaneet eurooppalaiset joutuivat itse tekemään työt (Afrikasta tuotuja orjia hyväksikäyttäen). Mutta nyt me elätämme tänne tulijat ja samalla autamme heitä valloittamaan Euroopan. Amerikan intiaanit sentään yrittivät pistää hanttiin tuhoamistaan. Me nöyristelemme ja kysymme, mitä muuta vielä haluatte.

Pohjois-Amerikan intiaanien tuhoutuminen alkoi eurooppalaisten tultua 1600-luvulla. 300 vuodessa 1800-luvun loppuun mennessä jälki oli tämän päivän mittapuun mukaan karmaisevaa. Kun iso muutos tapahtuu monen sukupolven aikana, emme pysty sitä näkemään vaalien välillä-politiikan takia.

EU-maissa asuu tällä hetkellä pinta-alaan suhteutettuna melkein kolme kertaa enemmän asukkaita kuin Afrikassa. Afrikassa on nyt 42 asukasta nelilökilometriä kohden, EU:n alueella 117.

Libyan presidentti Gaddafi lupasi, että muslimit ottavat takaisin Euroopan, joka heille kuuluu. Ilman aseita, suuren maahanmuuton ja suuren syntyvyyden avulla. Arabikevään ollessa ovella Turun Sanomat kirjoitti heinäkuussa 2011: ”Libyan johdossa sinnittelevä Muammar Gaddafi uhkaa lähettävää satoja vapaaehtoisia ”marttyyreja” tekemään iskuja Euroopassa.” Sitä saatiin, mitä tilattiin.

Afrikan väkiluku

Vuonna 2100 ennusteiden mukaan Afrikassa on 4,4 miljardia asukasta. Tosin ennusteeseen ei sisälly muutto Eurooppaan, joka voi vähentää määrää sadoilla miljoonilla.

Nyt Afrikassa on 1,2 miljardia asukasta ja vuonna 2050 ennusteen mukaan 2,5 miljardia. Saman lähteen mukaan Euroopan väkiluku on nyt 739 miljoonaa.

Ennusteita on tehty useampia ja kaikki samansuuntaisia.

Eurooppaan tulijat

Euroopan Unionin väkimäärä on 512 M, ja siihen sisältyy tilastoissa vielä Iso-Britannian 65 miljoonaa. EU-ehdokas Turkissa asuu 80 miljoonaa, joista virallisten tilastojen mukaan 99 % on muslimeja.

Turvapaikanhakijat kulkevat sosiaaliturvan perässä. Siksi he eivät mene Venäjälle, Serbiaan eikä muihin ei-EU-maihin. EU-maista Baltian maissa, Puolassa, Unkarissa, Tsekissä ja Slovakiassa on vain vähän turvapaikanhakijoita. Espanja, Italia, Kreikka ja Malta ovat läpikulkupaikkoja, joista tullaan pohjoisen höllälompakkoisiin maihin Saksaan ja pohjoismaihin. Näissä lepsuissa maissa, joihin myös Suomi kuuluu, asuu 207 miljoonaa asukasta.

Afrikkalaisen maahanmuuton päälle lähi-idästä tulevat muslimit. Jokaisen, joka edes hitusen ymmärtää numeroja, pitäisi näillä tiedoilla tajuta, että Eurooppa on tuhottu tämän invaasion jälkeen pahemmin kuin II maailmansodan jälkeen.

Sotaa käyvät maat ja islaminuskoisten valtiot

Islaminuskoisia on maailmassa noin 1,4–1,6 miljardia (2011). Kaksi kuvaa kertoo enemmän kuin tuhat sanaa. Kuva1. Kuva2.

–

–

Lapsia syntyy enemmän kuin on tulijoita

Jos vuosina 2017-2100 Eurooppaan tulee joka vuosi miljoona turvapaikanhakijaa, pelkästään heidän määränsä on 84 miljoonaa. Afrikan väkiluvun kasvun kiihtyessä, tulijoiden määrä tulee kasvamaan nopeammin kuin väestö kasvaa Afrikassa.

Suomessa somalinkielisten 0-1-vuotiaiden osuus Suomessa asuvista on kolminkertainen koko Suomen väestön 0-1-vuotiaisiin verrattuna.

Irakilaisten väestönkasvu on 3,0 %. Jos miljoona vuotuista tulijaa kasvaa joka vuosi syntyvyyden kautta 3,0 %, on vuoteen 2100 mennessä 84 miljoonan tulijan lisäksi syntynyt 107 miljoonaa uutta maahanmuuttajataustaista lasta. Heidän lisäkseen tulevat perheenyhdistämisen kautta vaimot, lapset ja isovanhemmat. Tästä ei päästä selittämällä, että maahanmuuttajien lapsiluku Euroopassa alenee. Jos 3 prosentin sijasta kasvu olisi 2 %, lasten määrä olisi 71 miljoonaa.

Helsinki maahantulijoiden jäljiltä

Helsinkiin halutaan vuoteen 2030 mennessä ulkomaalaisia asukkaita 23 % Helsingin asukasmäärästä. Helsingissä asui vuodenvaihteessa 2016/2017 vakituisesti 635.181 asukasta. Heistä yli 90.000 oli vieraskielisiä.

Jotta tavoite onnistuisi ilman, että suomalaisia ajetaan pois Helsingistä, tarvitaan 80.000 uutta ulkomaalaista. (Kuolleiden määrää ei tässä huomioida, ei suomalaisten eikä ulkomaalaisten osalta eli kuolleen tilalle tulee uusi helsinkiläinen.) Väestönkasvutavoite vuoteen 2030 (siis 13 vuotta!) on 80.000, joka olisi kokonaan vieraskielisiä, eli muualta tulleita. Siis joka vuosi tulisi Helsinkiin 6200 ulkomaalaista asumaan, mutta ei yhtään uutta suomalaista. Helsinki haluaa kaikki turvapaikanhakijat itselleen, eikä Tampereelle, Turkuun ja Vantaalle jäisi yhtään rikastuttamaan muun Suomen elämää.

Helsingissä on asuntopula, joten uusille helsinkiläisille on rakennettava uudet asunnot. 13 vuodessa tarvittavien uusien asuntojen arvo on yli 10 miljardia euroa. Se otettaisiin velkana, jonka veronmaksajat maksavat asumistuen myötä. Nämä kustannukset eivät näy missään, ei valtion eikä kaupungin velkana. Kun rakentajina ovat puolalaiset ja virolaiset suomalaisten sijaan, ei Suomeen jää muuta kuin velkaa.

Kansanäänestys

Suomessa on käyty kansanäänestys alkoholista ja Euroopan Unioniin liittymisestä. Vähintään yhtä tärkeää on äänestää maahanmuutosta. Kysymys olisi yksinkertainen:

”Haluatko, että suomalaiset jäävät vähemmistöön omassa maassaan lähivuosikymmenien aikana”. Jos enemmistö vastaa ”Kyllä” tyydyn siihen, että enemmistö kansasta ei ymmärrä numeroita. Turhaa kaikki on, sillä jos ei ymmärrä, niin ei ymmärrä, vaikka lekalla lyötäisiin järkeä päähän.

Tuhon seurausten näkijät ovat jo syntyneet

Vastasyntyneen suomalaisen elinajanodote oli pojilla 78,4 vuotta ja tytöillä 84,1 vuotta vuonna 2016. Tämä tarkoittaa, että viime vuonna syntyneet tytöt näkevät vuoden 2100. He tulevat elämään maassa, jossa suomalaiset ovat vähemmistönä.

Nykyisen maahanmuuttoinvaasion ainoa perustelu on ”Meidän täytyy auttaa”. Auttaa nuoria interreilaavia miehiä, jotka puhuvat meille ummet ja lammet. Neljä viidesosaa tulee ilman papereita, emmekä tiedä heistä mitään, ei ikää, ei nimeä, ei kotipaikkaa, ei ammattia. Suuri osa on luku- ja kirjoitustaidottomia, eivätkä osaa muita kieliä äidinkielensä lisäksi.

Meidän täytyy auttaa – olen samaa mieltä. Meidän tulee auttaa päättäjiämme ymmärtämään, mistä on kyse. Aloitetaan ymmärrys antamalla jokaiselle ministerille pakkoluettavaksi Elon laskuoppi.

--- Tämä kirjoitus on spontaani 15 minuuttia kestänyt rypistys sen takia, että edellinen blogini oli saanut kommentin väestöräjähdyksestä. Taittoon, kuvitukseen ja numerotietojen tarkistukseen meni kolme tuntia.